Sekolah Menengah Jenis Kebangsaan Sin Min

**Sekolah Menengah Jenis Kebangsaan Sin Min** atau nama ringkasnya *SMJK Sin Min*, merupakan sebuah Sekolah Menengah Jenis Kebangsaan Cina yang terletak di Jalan Pegawai.

Pada 2009, Sekolah Menengah Jenis Kebangsaan Sin Min memiliki 1045 pelajar lelaki dan 1147 pelajar perempuan, menjadikan jumlah keseluruhan murid seramai 2192 orang. Ia mempunyai seramai 128 orang guru.2009

## Sejarah
Sejarah Sekolah Sekolah Menengah Jenis Kebangsaan Sin Min merupakan sebuah sekolah Cina yang tunggal (sekolah menengah) dan terkenal dengan prestasi akademik pelajarnya yang cemerlang di kawasan Sungai Petani, Kedah Darul Aman.

Lokasinya amat strategik kerana ia terletak berdekatan dengan pusat bandar iaitu Sungai Petani tetapi jauh dari kawasan perindustrian kilang yang sekian hari mengalami masalah pencemaran udara dan bunyi. Jadi, dengan persekitarannya yang dihiasi dengan beraneka jenis pokok bunga,udara yang nyaman dan sunyi, ia membekalkan suasana tenang kepada para pelajar untuk menimba ilmu.

Sebelum Sin Min ditubuhkan,penduduk Cina tempatan atau sekitar Daerah Kuala Muda Yan menghadapi masalah serius iaitu tidak ada sekolah menengah untuk membolehkan anak-anak mereka selepas tamat darjah enam, melanjutkan pelajaran. Bagi mengatasi masalah ini, Lembaga Pengelola Sekolah Rendah Sin Min mengadakan mesyuarat dan berbincang untuk mendirikan sebuah sekolah menengah pada 3 Jun 1951. Sebuah Jawatankuasa Pembinaan Bangunan ditubuhkan dan pengerusinya ialah Encik Lim Lean Teng yang telah menderma sebanyak RM20,000. Encik Tan Peng Hooi pula menderma sebidang tanah seluas enam relung lebih untuk dijadikan tapak pembinaan. Hasil daripada derma orang ramai termasuklah dari Sungai Petani dan Pulau Pinang, kutipan meningkat ke RM160,000. Akhirnya bangunan Sekolah Menengah Jenis Kebangsaan Sin Min siap dibina pada tahun 1957.

Pada mulanya, sekolah ini hanya memiliki 20 buah bilik darjah. 2 buah bilik darjah telah diubahsuai menjadi bilik dan pejabat pentadbiran. Selain daripada 4 blok bilik darjah yang asal, terdapat juga sebuah kantin dan sebuah pejabat guru. Pada tahun 1960, sebuah makmal sains perpustakaan talah didirikan untuk kemudahan para pelajar. Bangunan ini terletak bersebelahan dengan kantin. Perpustakaan yang asalnya terletak atas makmal telah dijadikan bilik makmal sains pada tahun 1981 manakala perpustakaan telah dipindahkan ke tingkat 1 di atas pejabat guru. Nama asal Sekolah Menengah Jenis Kebangsaan Sin Min diberikan oleh seorang ahli pendidikan yang cinta san mementingkan pelajaran kaum Cina. Beliau ialah Encik Dong (guru besar Sin Min yang pertama). Nama 'Sin' bererti 'baru', 'Min'bererti 'rakyat' dan Sin Min bererti 'rakyat yang berazam baru'. Nama Sekolah Menengah Jenis Kebangsaan Sin Min diguna sebaik sahaja bangunan asalnya siap dibina.

Sekolah Menengah Jenis Kebangsaan Sin Min merima kemasukan palajar-pelajar khasnya dari Sekolah Rendah Jenis Kebangsaan Cina Sin Min B. 98 peratus merupakan pelajar berketurunan Cina. Pada tahun ini, ju,lah pelajar Sin Min seramai 2063 orang telah mendaftar dalam dua sesi persekolahan.

Pada mulanya, sekolah ini tidak mempunyai kemudahan asas seperti tandas, jadi pelajar terpaksa berkongsi tandas dengan pelajar-pelajar sekolah rendah. Akibat penambahan murid yang pesat, Lembaga Pengelola Sekolah telah mengadakan satu perjumpaan pada 29hb Oktober 1984 untuk menubuhkan sebuah bangunan tiga tingkat.

Selepas bertungkus-lumus mengutip derma, wang sejumlah RM400,000 berjaya diperolehi dan digunakan untuk pembinaan blok 3 tingkat. Proses pembinaan bermula pada 21hb April dan siap pada akhir tahun 1986. Bangunan tersebut telah dirasmikan pada 9hb November 1986 dan mula digunakan pada 5hb Januari 1987. Kemudahan yang terdapat pada bangunan itu ialah sebuah makmal sains, sebuah makmal fizik, tiga buah tandas dan sebuah bilik komputer yang berhawa dingin dan dilengkapi dengan 22 buah komputer jenis IBM dan dua buah mesin cetak. Bagi mengatasi masalah kegiatan yang giat bertambah, satu blok yang mengandungi 6 buah kelas sementara siap dibina dengan wang sebanyak RM100,000 pada tahun 1991. Sebuah 3 tingkat siap didirikan awal April lalu dirasmikan pada 27 Mei 1993. Blok ini mempunyai 17 buah bilik darjah yang menelan belanja sebanyak RM300,000.

Kemudahan-kemudahan banyak disediakan kepada pelajar Sin Min seperti bilik sukan gim mini, bilik kemahiran hidup kerja kayu, logam, besi, dan paip, enjin, bilik Skim Pinjaman buku teks, padang, tempat letak basikal, bilik guru dan sebagainya Sekolah Menengah Jenis Kebangsaan Sin Min telah menerima bantuan kerajaan hasil daripada permohonan yang dibuat pada 3hb Mei 1965 oleh Lembaga Pengelola Sekolah dan diluluskan pada tahun yang sama. Dengan itu Sekolah Menengah Jenis Kebangsaan Sin Min diterima sebagai sekolah bantuan kerajaan. Pada tahun 1966 Lembaga sekolah membahagikan sekolah kepada 2 jenis iaitu Sekolah Menengah Jenis Kebangsaan Sin Min yang berlokasi di Jalan Pegawai juga dan sebuah lagi Sekolah Menengah Persendirian Sin Min yang terus menggunakan Bahasa Cina sebagai bahasa pengantarnya dalam kurikulum. Lokasinya di Jalan Pengkalan, Sungai Petani sehingga tahun 1992 dan kemudiannya berpindah ke Taman Keladi, Sungai Petani. Di sana, ia mempunyai pejabat serta bangunan sekolah sendiri.

## Pencapaian

### 2010
1. Dengan peratus kelulusan 100%, menerima Anugerah Sijil Tinggi Persekolahan Malaysia daripada Pejabat Pendidikan Daerah Kuala Muda dan Jabatan Pendidikan Negeri Kedah.

2. Menerima Anugerah Kecemerlangan Akademik daripada Pejabat Pendidikan Daerah Kuala Muda.

3. Dengan peratus kelulusan melebihi 95%, menerima Anugerah Penilaian Menengah Rendah daripada Pejabat Pendidikan Daerah Kuala Muda.

4. Meraih naib juara dalam Pertandingan Pengurusan Kantin anjuran Pejabat Kesihatan Daerah Kuala Muda.

### 2011
1. Mendapat Anugerah Penilaian Menengah Rendah 2010 daripada Jabatan Pendidikan Negeri Kedah dengan gred purata sekolah kurang daripada 2.0, iaitu 1.69, serta pencapaian semua A melebihi 20% , iaitu 22.49% dalam semua mata pelajaran

2. Menerima Anugerah Sijil Pelajaran Malaysia 2010 daripada Jabatan Pendidikan Negeri Kedah dengan Gred Purata Sekolah kurang daripada 4.00, iaitu sebanyak 3.064.

3. Menerima Anugerah Sijil Tinggi Persekolahan Malaysia 2010 daripada Jabatan Pendidikan Negeri Kedah dengan peratus kelulusan 100% dan Gred Purata Sekolah melebihi 3.00

4. Johan dalam Pertandingan Pameran Gerai Kecil Terbaik Sekolah Berprestasi Tinggi Zon Utara.

### 2012
1. Menerima anugerah berikut daripada Pejabat Pendidikan Daerah Kuala Muda:

    ★ Sekolah Terbaik Penilaian Menengah Rendah (Kategori Bandar)

    ★ Sekolah Terbaik Sijil Pelajaran Malaysia  (Kategori Bandar)

    ★ Sijil Tinggi Persekolahan Malaysia Peratus Kelulusan 100% (Kategori Bandar)

2. Menerima anugerah berikut daripada Jabatan Pendidikan Negeri Kedah:

    ★ Semua mata pelajaran mencatatkan Peratus kelulusan melebihi 80% (94.89%) dengan Gred Purata mata pelajaran kurang daripada 2.0, iaitu 1.674, serta pencapaian A melebihi 15% dengan peratus 21.41%.

    ★ Sekolah Terbaik Sijil Pelajaran Malaysia dengan Gred Purata Sekolah 2.887 bagi kategori Sekolah Harian

    ★ Sijil Tinggi Persekolahan Malaysia Terbaik dengan Gred Purata Sekolah 2.84 bagi kategori Sekolah Harian

3. Dua orang pelajar SMJK Sin Min berjaya mendapat tawaran ke Akademi Muzik Shanghai sebagai penerima Biasiswa Kelas Sarjana Muzik Tradisional Erhu untuk pelajar antarabangsa.

4. Memenangi Johan Anugerah Kecemerlangan Kokurikulum Kebangsaan 2012 dibawah kategori Sekolah Menengah Bandar. 

### 2013

1. Menerima anugerah berikut daripada Pejabat Pendidikan Daerah Kuala Muda:

    ★ Anugerah Kecemerlangan Khas Bahagian Hal Ehwal Murid.

    ★ Anugerah Jumlah Pelajar Semua A Terbanyak dalam Penilaian Menengah Rendah 2012.

    ★ Anugerah Gred Purata Sekolah Tertinggi dalam Penilaian Menengah Rendah 2012.

2. Menerima anugerah berikut daripada Jabatan Pendidikan Negeri Kedah:

    ★ Anugerah Kecemerlangan Aktiviti Kokurikulum Negeri Kedah 2012.

    ★ Lonjakan pencapaian semua A sebanyak 1.58% dalam Penilaian Menengah Rendah 2012.

    ★ Pencapaian Semua A sebanyak 22.99% dalam Penilaian Menengah Rendah 2012.

    ★ Peratus kelulusan 98.10% dalam Penilaian Menengah Rendah 2012.

    ★ Gred Purata Sekolah 1.63 dalam Penilaian Menengah Rendah 2012.

    ★ Anugerah Gred Purata Sekolah Tertinggi 2.68 dalam Sijil Pelajaran Malaysia 2012.

    ★ Anugerah Pencapaian Tertinggi Pelajar Cemerlang SPM 2012 dengan 12.84% pelajar cemerlang.

    ★ Anugerah Kecemerlangan SPM 2012 (Gred Purata Sekolah 2.68 bagi kategori Sekolah Harian).

    ★ Anugerah Gred Purata Sekolah Tertinggi STPM 2012 (2.808).

    ★ Peratus kelulusan 100% dalam STPM 2012.

    ★ Pencapaian Gred Purata 2.808 dalam STPM 2012 (Sekolah Harian).

3. 2 orang pelajar berjaya meraih naib johan dalam Pertandingan Antarabangsa Aritmetik Minda 2013 yang diadakan di Vietnam pada 19.5.2013.

4. SMJK Sin Min berjaya mewakili negeri Kedah dalam Pertandingan National Robotic Peringkat Kebangsaan yang diadakan di Melaka pada 24.9.2013.

### 2014
1. Mata pelajaran Matematik dalam PMR 2013 (Sekolah Harian) mencatatkan peratus kelulusan 100%.

2. Anugerah Sekolah Terbaik PMR 2013 (Sekolah Harian).

3. Anugerah Sekolah Terbaik PMR 2013 (Kategori Bandar).

4. Anugerah Sekolah Terbaik PMR 2013 Peringkat Negeri Kedah.

5. Anugerah Kecemerlangan SPM 2013 (Sekolah Harian) dengan Gred Purata Sekolah 2.63.

6. Anugerah Sekolah Terbaik SPM 2013 (Kategori Bandar).

7. Anugerah Kecemerlangan 1 STPM 2012–2013 (KOHOR T1) dengan pencapaian 100%.

8. Peratus kelulusan 100% STPM 2013 peringkat daerah.

9. Mendapat anugerah Sijil Kadar Kehadiran Terbaik 98.13% Peringkat Sekolah Menengah Negeri Kedah Tahun 2013.

### 2015
1. STPM 2014 memperoleh Gred Purata Sekolah 3.31 .

2. STPM 2014 mencatatkan peratus kelulusan 100%, menduduki tempat pertama di Kedah dan keempat di peringkat kebangsaan.

3. SPM 2014 memperoleh Gred Purata Sekolah 2.41.

4. SPM 2014 (Sekolah Harian) menerima Anugerah Kecemerlangan Keputusan Terbaik Negeri Kedah.

5. SPM 2014 mencatatkan Peratus kelulusan 100%; tempat pertama daerah Kuala Muda Yan dan tempat kelima negeri Kedah.

6. Pada 21/10/2015, sekolah menerima Anugerah Kehadiran Tertinggi dalam Majlis Anugerah Kecemerlangan anjuran Bahagian Pembangunan Modal Insan.

7. Pelajar Nor Syazani Amalia dipilih sebagai atlet golf kebangsaan dan dikurniakan Bintang Semangat Jerai Kedah (B.S.K) oleh Kebawah Duli Yang Maha Mulia Sultan Kedah.

### 2016
1. STPM 2015 mencatatkan Gred Purata 3.16 dan menduduki tempat kedua negeri Kedah. Tiga pelajar Lim Xiu Xian, Ng Jun Wee dan Teo Wei Soon memperoleh gred penuh 4.00 dan dijemput oleh Jabatan Pendidikan Negeri Kedah untuk menghadiri sidang media rasmi di Sekolah Menengah Kebangsaan Jitra.

2. SPM 2015 memperoleh Gred Purata 2.47 dengan Peratus kelulusan 96.61%, menduduki tempat keenam di negeri Kedah. Seorang pelajar memperoleh 9A+, 2A dan tersenarai antara 20 pelajar terbaik negeri Kedah. Beliau dijemput menghadiri Majlis Anugerah oleh Jabatan Pendidikan Negeri Kedah yang diadakan di Sekolah Sultanah Asma, Alor Setar.

3. Nur Syazani Amalia dan Nur Syazani Amanina mewakili Malaysia ke pertandingan di Chiang Mai.

4. Seramai 10 anggota Pasukan St. John Ambulans menyertai Kem Antarabangsa Pasukan St. John 2016 di Hong Kong pada 2–10 Januari 2016.

5. Menerima Anugerah Aktiviti Kokurikulum Terbaik Peringkat Kebangsaan.

6. SMJK Sin Min menerima Anugerah Kehadiran Tertinggi Kategori Sekolah Menengah daripada Pejabat Pendidikan Daerah Kuala Muda.

### 2017
1. STPM 2016 mencatatkan Gred Purata Sekolah sebanyak 3.30, menduduki tempat pertama di Kedah dan tempat ketiga di peringkat kebangsaan. Seorang pelajar memperoleh gred penuh 4.00 dan dijemput oleh Jabatan Pendidikan Negeri Kedah menghadiri sidang media rasmi di Sekolah Menengah Kebangsaan Padang Terap.

2. SPM 2016 memperoleh Gred Purata 2.45 dengan Peratus kelulusan 96.20%, dan menduduki tempat pertama daerah Kuala Muda. Seorang pelajar memperoleh 10A+ dan 1A- dan menerima Anugerah Pelajar Cemerlang Sekolah.

3. SMJK Sin Min menerima Anugerah Kehadiran Tertinggi Kategori Sekolah Menengah daripada Pejabat Pendidikan Daerah.

4. Lima orang pelajar menyertai Pertandingan Penyelidikan dan Inovasi Antarabangsa 2017 dan meraih “Double Gold Award” dan “Philipine Gold Award”.

5. Kumpulan "Inovasi" yang telah mencipta "Autonomous Green Soap Machine" dan memenangi “Gold Award” dalam Pertandingan Inovasi dan Rekacipta Antarabangsa di Kanada (ICAN 2017).

### 2018
1. STPM 2017 memperoleh Gred Purata 3.06 dan menduduki tempat pertama negeri Kedah. Empat pelajar memperoleh gred penuh 4.00.

2. SPM 2017 memperoleh Gred Purata 2.71 dan Peratus kelulusan 97.97%, menduduki tempat pertama daerah Kuala Muda. Seorang memperoleh 12A+ dan menerima Anugerah Pelajar Cemerlang Sekolah.

3. Seramai 10 pelajar dari sekolah di Perak dan Kedah mewakili Malaysia ke “Forum Pertukaran Belia Antarabangsa Asia Pasifik ke-5” yang diadakan di Seoul, Korea Selatan pada 7–11 Februari 2018. Dua pelajar dari Sekolah Menengah Jenis Kebangsaan Sin Min bersama guru pengiring menyertai forum tersebut dan memenangi tempat ketiga dalam kategori Pembentangan Kumpulan (Team Presentation).

4. Sekolah menerima Anugerah Pencapaian Kehadiran 99.08% Tahun 2018 daripada Jabatan Pendidikan Negeri Kedah.

### 2019
1. SPM 2018 memperoleh Gred Purata 2.44 dengan Peratus kelulusan 93.92%, menduduki tempat kedua daerah Kuala Muda. Tiga orang pelajar memperoleh 11A+ dan menerima Anugerah Pelajar Cemerlang Sekolah.

2. STPM 2018 memperoleh Gred Purata 3.06, menduduki tempat kelima daerah Kuala Muda. Dua orang pelajar memperoleh gred penuh 4.00.

3. Dua orang pelajar mewakili Malaysia ke Sidang Kemuncak Rangkaian Pendidikan Belia Asia Pasifik ke-6 yang berlangsung di Seoul, Korea Selatan dari 26 hingga 30 Januari 2019.

4. Seramai 13 ahli Pengakap SMJK Sin Min menyertai Jambori Pengakap Sedunia 2019 yang berlangsung di West Virginia, Amerika Syarikat dari 21 Julai hingga 1 Ogos 2019.

5. SMJK Sin Min memenangi Anugerah Platinum Tahap 7 dalam Pertandingan Aritmetik Mental Antarabangsa Piala Shamma.

6. SMJK Sin Min memenangi Anugerah Emas dalam Pertandingan Matematik Peraturan Malaysia Antarabangsa (MIMAS).

7. Seorang pelajar memenangi Pingat Gangsa dan Sijil Kepujian dalam Pertandingan Matematik Antarabangsa Afrika Selatan 2019 (SAIMC).

9. Seorang memenangi Pingat Gangsa dalam Olimpik Matematik Remaja Antarabangsa India.

10. SMJK Sin Min memenangi 2 Pingat Emas, 6 Pingat Perak dan 8 Pingat Gangsa dalam Pertandingan Kartun Kanak-Kanak Antarabangsa Piala Teleskop China Ke-14.

11. SMJK Sin Min memenangi 2 Pingat Emas, 1 Pingat Perak dan 4 Pingat Gangsa dalam Kejohanan Terbuka ASEAN MTA Gewinn Edisi Pertama 2019.

12. Pada 26–27 Ogos 2019, empat orang pelajar menyertai Pertandingan Kejuruteraan Antarabangsa dan memenangi Pingat Perak.

13. Pelajar cemerlang dari SMJK Sin Min mewakili sekolah dalam pusingan awal (peringkat kebangsaan) bagi dua pertandingan sains pada 19 Oktober 2019: Olimpik Sains Bumi Malaysia (MyESO) dan Olimpik Astronomi Malaysia (MyAO).

    ★ MyESO: 1 Emas, 3 Gangsa, 4 Pingat Tembaga.

    ★ MyAO: 3 Emas, 3 Perak, 2 Gangsa.

### 2020
1. SPM 2020 memperoleh Gred Purata 2.62 dan Peratus kelulusan 94.55%, menduduki tempat kedua di daerah Kuala Muda. Seorang memperoleh 10A+ dan 1A serta menerima Anugerah Pelajar Cemerlang Sekolah.

2. STPM 2020 memperoleh Gred Purata 2.92. Seorang pelajar memperoleh 3A/A-, manakala tiga orang pelajar lain memperoleh 2A/A-.

3. Kumpulan pelajar Sin Min mewakili sekolah dalam Pertandingan Inovasi, Rekacipta dan Harta Intelek Antarabangsa Bangkok  dan memenangi 2 Pingat Perak.

4. Lima orang pelajar SMJK Sin Min memenangi 5 Pingat Emas dalam Kejohanan Antarabangsa Terbuka Taekwondo Sekolah Asia ke-2 MTA Gewinn (3–8 Mac 2020).

5. Pelajar SMJK Sin Min memenangi 8 Pingat Emas, 5 Perak dan 7 Gangsa dalam Pertandingan Matematik Malaysia (MMC 2020) pada 8 Julai 2020.

6. Pelajar SMJK Sin Min memenangi 5 Pingat Emas, 11 Perak dan 10 Gangsa dalam Pertandingan Sains Malaysia (MSC 2020) pada 13 Julai 2020.

7. SMJK Sin Min menerima anugerah daripada Jabatan Pendidikan Negeri Kedah:

    * Anugerah Pengurusan Disiplin Terbaik  

    * Anugerah Pengurusan PIBG Terbaik  

    * Anugerah Guru Terbaik Platform Pembelajaran Dalam Talian  

    * Anugerah Sekolah Terbaik Penyertaan Platform Pembelajaran Dalam Talian  

8. SMJK Sin Min meraih tempat ketiga dalam Pertandingan Pidato Bahasa Melayu anjuran Dewan Bahasa dan Pustaka.

### 2021
1. SPM 2020 memperoleh Gred Purata 2.27 dan Peratus kelulusan 100%. Sekolah Menengah Jenis Kebangsaan Sin Min menerima Anugerah Kecemerlangan Prestasi SPM 2020 Kategori Sekolah Menengah Harian (Bandar) bagi negeri Kedah dan mencatat rekod tertinggi dalam sejarah sekolah. Empat orang pelajar – Kwang Zhen Ting, Yong Wei Eu, Cheng Yee Ern dan Quah Jun Chuan memperoleh 11A+ dan menerima Anugerah Pelajar Cemerlang Sekolah.

2. STPM 2020 memperoleh Gred Purata 2.78 dan Peratus kelulusan 100%. Seorang pelajar, Loh Grierson memperoleh 4A, manakala dua pelajar lain memperoleh 2A dan 2A-.

3. Pelajar Chuah Jia Herng telah dipilih oleh Kementerian Pendidikan Malaysia untuk mewakili Malaysia dalam Pertandingan Olimpik Matematik Antarabangsa di Indonesia. Pada tahun 2020, beliau memperoleh pelbagai pencapaian cemerlang:

    * Depth of Knowledge Assessment (DOKA) – High Distinction  

    * Singapore and Asian Schools Math Olympiad (SASMO) – Pingat Emas  

    * Thailand International Mathematical Olympiad (TIMO) Pusingan Awal 2020–2021 – Pingat Emas 

    * Hong Kong International Mathematical Olympiad (HKIMO) Pusingan Awal 2020 – Pingat Emas  

    * HKIMO Peringkat Akhir 2020 – Pingat Emas  

    * World International Mathematical Olympiad (WIMO) Peringkat Akhir 2020 – Pingat Emas  

    * American Mathematics Olympiad (AMO) 2020 – Pingat Emas  

    * Asia International Mathematical Olympiad (AIMO) 2020 – Pingat Emas  

4. Pelajar Ong Kok Rhui, Tan Yan Kai dan Loh Ken Yaw menerima Anugerah Tertinggi (Grand Prize) dalam Pertandingan Inovasi STEM Belia Antarabangsa 2021 (secara dalam talian), anjuran Persatuan Pendidikan Antarabangsa UK.

### 2022
1. SPM 2021 mencatatkan Peratus kelulusan 98.77% dan Gred Purata sekolah (GP) sebanyak 2.88. Di peringkat individu, negeri Kedah mencatatkan 10 orang pelajar memperoleh Semua A+, dan empat daripada mereka adalah dari SMJK Sin Min: Chong Wei Ying (11A+), Lok Yi Hang (11A+), Lee Yun Hui (10A+), dan Hee Yu Yang (10A+). Seramai 50 pelajar memperoleh Semua A.

2. STPM 2021 mencatatkan Peratus kelulusan 100% dengan Gred Purata keseluruhan 3.11 (PNGK). Empat orang pelajar memperoleh 4A. SMJK Sin Min menerima Sijil Penghargaan Prestasi Cemerlang STPM 2021 daripada Jabatan Pendidikan Negeri Kedah.

3. SMJK Sin Min dinobatkan sebagai Juara Kategori Sekolah Menengah dalam Anugerah Sekolah Terbaik Penggunaan Platform Pengajaran dan Pembelajaran Dalam Talian Negeri Kedah 2022.

4. Menjuarai Pertandingan Antarabangsa Piala Shamma.

5. Memenangi tiga kejuaraan dalam Pertandingan Cabaran Tarian Antarabangsa Singapura Edisi Ke-3 tahun 2022.

6. Dua orang pelajar SMJK Sin Min mewakili Malaysia dalam Kem Sains Wanita Asia Tenggara yang pertama.

### 2023
1. Dalam peperiksaan Sijil Pelajaran Malaysia (SPM) 2022, pelajar sekolah ini mencatat Peratus memperoleh sijil sebanyak 99.71% dengan Gred Purata sekolah (GP) 3.02. Seramai 38 pelajar (10.86%) memperoleh Semua A. 

2. Dalam peperiksaan Sijil Tinggi Persekolahan Malaysia (STPM) 2022, SMJK Sin Min mencatatkan Peratus kelulusan 100.00%. 

3. SMJK Sin Min memenangi Pingat Emas dalam Peringkat Akhir Olimpik Matematik Antarabangsa Dunia 2022.

4. Memperoleh anugerah dalam Pertandingan Cabaran Olimpik Pengajaran Antarabangsa Singapura (SIMOC):

    * Pingat Gangsa dalam Pertandingan Matematik Olimpik  

    * Pingat Perak dalam Pertandingan Matematik  

    * Pingat Emas dalam Cabaran Permainan Minda

5. Memenangi Anugerah Kumpulan Cemerlang untuk kategori kaligrafi berus sekolah menengah atas dalam Pertandingan Kaligrafi  Ke-11 Singapura 2023. 

### 2024
1. Pada 1 Jun 2024, Sekolah Menengah Jenis Kebangsaan (SMJK) Sin Min telah dianugerahkan Anugerah Emas Pendidikan Digital Terbaik Sekolah Menengah dalam Majlis Digital Utilisation and Technology Awards (DUTA) 2023 yang berlangsung di Pusat Sains Negara, Kuala Lumpur.

2. Dalam peperiksaan Sijil Pelajaran Malaysia (SPM) 2023, sekolah memperoleh Gred Purata 3.07 dengan Peratus kelulusan 95.5%. Seramai 39 pelajar (14.44%) memperoleh Semua A, manakala tiga orang pelajar memperoleh Semua A+, iaitu Chong Kai Liang (11A+), Gan Yu En (10A+) dan Cheng Khai Liang (10A+). Seramai 119 pelajar (34.90%) memperoleh 7A dan ke atas.

3. Dalam peperiksaan Sijil Tinggi Persekolahan Malaysia (STPM) 2023, SMJK Sin Min mencatat Peratus kelulusan 100% dan Gred Purata 2.91. Empat orang pelajar memperoleh keputusan Semua A.

4. SMJK Sin Min telah menganjurkan Edisi ke-21 Pertandingan Debat Parlimen Bahasa Cina Peringkat Sekolah Menengah iaitu Piala Sekolah Conforming 2024/2025. Pertandingan ini berjaya dilangsungkan pada 25 hingga 27 Mei 2024 di Hotel Swiss Avenue, Sungai Petani.

5. Pasukan Orkestra Cina SMJK Sin Min telah menyertai Pertandingan Persembahan Orkestra Tradisional Wilayah Delta Sungai Yangtze di Shanghai, China, dari 21 hingga 27 November 2024 dan berjaya merangkul Anugerah Cemerlang.

## Alamat
:Sekolah Menengah Jenis Kebangsaan Sin Min
:Jalan Pegawai 
:08000, Sungai Petani
:Kedah, Malaysia
:Telefon =  6044212623
:Fax       = 6044250805

## Pautan luar
* Sekolah Menengah Jenis Kebangsaan Sin Min